rejauldu/bengali-wikipedia huggingface dataset:
ওমর কামাল সাইদ আব্দুল ওয়াহিদ (; জন্ম: ২৯ সেপ্টেম্বর ১৯৯৩; ওমর কামাল নামে সুপরিচিত) হলেন একজন মিশরীয় পেশাদার ফুটবল খেলোয়াড়। তিনি বর্তমানে মিশরের পেশাদার ফুটবল লিগের শীর্ষ স্তর মিশরীয় প্রিমিয়ার লিগের ক্লাব আল আহলি এবং মিশর জাতীয় দলের হয়ে রক্ষণভাগের খেলোয়াড় হিসেবে খেলেন। তিনি মূলত ডান পার্শ্বীয় রক্ষণভাগের খেলোয়াড় হিসেবে খেললেও মাঝেমধ্যে বাম পার্শ্বীয় রক্ষণভাগের খেলোয়াড় হিসেবে খেলেন।  কামাল ২০২১ সালে মিশরের হয়ে আন্তর্জাতিক পর্যায়ে অভিষেক করেছেন; মিশরের জার্সি গায়ে তিনি এপর্যন্ত ২১ ম্যাচে ১টি গোল করেছেন।  প্রারম্ভিক জীবন ওমর কামাল সাইদ আব্দুল ওয়াহিদ ১৯৯৩ সালের ২৯শে সেপ্টেম্বর তারিখে মিশরের কায়রোতে জন্মগ্রহণ করেছেন এবং সেখানেই তার শৈশব অতিবাহিত করেছেন।  পরিসংখ্যান আন্তর্জাতিক   দল  সাল  ম্যাচ  গোল মিশর  ২০২১  ৫  ০ ২০২২  ৭  ০ ২০২৩  ৫  ১ ২০২৪  ৪  ০ সর্বমোট  ২১  ১  তথ্যসূত্র  বহিঃসংযোগ     বিষয়শ্রেণী:১৯৯৩-এ জন্ম বিষয়শ্রেণী:জীবিত ব্যক্তি বিষয়শ্রেণী:মিশরীয় ফুটবলার বিষয়শ্রেণী:ফুটবল রক্ষণভাগের খেলোয়াড় বিষয়শ্রেণী:আল আহলি স্পোর্টিং ক্লাবের খেলোয়াড় বিষয়শ্রেণী:মিশরীয় প্রিমিয়ার লিগের খেলোয়াড় বিষয়শ্রেণী:মিশরের আন্তর্জাতিক ফুটবলার বিষয়শ্রেণী:আল মাসরি স্পোর্টিং ক্লাবের খেলোয়াড় বিষয়শ্রেণী:পিরামিডস ফুটবল ক্লাবের খেলোয়াড় বিষয়শ্রেণী:২০২১ আফ্রিকা কাপ অব নেশন্সের খেলোয়াড় বিষয়শ্রেণী:২০২৩ আফ্রিকা কাপ অব নেশন্সের খেলোয়াড় বিষয়শ্রেণী:মিশরীয় পুরুষ ফুটবলার বিষয়শ্রেণী:পুরুষ ফুটবল রক্ষণভাগের খেলোয়াড়
শীতল পাণ্ডে, যিনি সমীর অঞ্জান বা সমীর নামে অধিক পরিচিত, একজন ভারতীয় গীতিকার, যিনি মূলত বলিউডের চলচ্চিত্রে গান লেখার জন্য পরিচিত। তিনি সবচেয়ে বেশি গান লিখে গিনেস ওয়ার্ল্ড রেকর্ড-এ নাম লিখিয়েছেন। তিনি প্রায় ৬৫০টি চলচ্চিত্রে ৪০০০-এর অধিক গান লিখেছেন।  তিনি ৩টি ফিল্মফেয়ার পুরস্কার জিতেছেন।   প্রারম্ভিক জীবন  সমীর ১৯৫৮ সালের ২৪ ফেব্রুয়ারি উত্তর প্রদেশের বেনারসের পাশে জন্মগ্রহণ করেন। তিনি বারাণসীর বেনারস হিন্দু ইউনিভার্সিটিতে মাস্টার অফ কমার্স ডিগ্রী অর্জন করেন এবং সেন্ট্রাল ব্যাঙ্ক অফ ইন্ডিয়াতে ব্যাঙ্ক অফিসার হিসেবে কাজ শুরু করেন। যোগদানের কয়েক দিন পরে তিনি ব্যাঙ্কের চাকরি ছেড়ে দেন। গীতিকার হিসেবে ক্যারিয়ার শুরু করার জন্য তিনি ১৯৮০ সালে মুম্বই চলে আসেন।   কর্মজীবন  সমীর ১৯৮৩ সালে বেখবর চলচ্চিত্রের মাধ্যমে গীতিকার হিসেবে তার কর্মজীবন শুরু করেন। তিনি প্রায় ৬৫০টি চলচ্চিত্রে ৪০০০-এর অধিক গান লিখেছেন।   ব্যক্তিগত জীবন  সমীরের বাবা হলেন বিখ্যাত হিন্দি গীতিকার লালজি অঞ্জান পাণ্ডে। তার মায়ের নাম ইন্দিরা পাণ্ডে।  সমীর অনিতা পাণ্ডে-কে বিয়ে করেছেন এবং এই দম্পতির তিনটি সন্তান রয়েছে: কন্যা সঞ্চিতা ও সুচিতা এবং পুত্র সিদ্ধেশ।   তথ্যসূত্র    বহিঃসংযোগ   বিষয়শ্রেণী:ভারতীয় গীতিকার বিষয়শ্রেণী:জীবিত ব্যক্তি বিষয়শ্রেণী:১৯৫৮-এ জন্ম বিষয়শ্রেণী:২০শ শতাব্দীর ভারতীয় সুরকার বিষয়শ্রেণী:বেনারস হিন্দু বিশ্ববিদ্যালয়ের প্রাক্তন শিক্ষার্থী বিষয়শ্রেণী:২১শ শতাব্দীর ভারতীয় সুরকার
খিলা বাংলাদেশের কুমিল্লা জেলার অন্তর্গত মনোহরগঞ্জ উপজেলার একটি ইউনিয়ন।   আয়তন  খিলা ইউনিয়নের আয়তন ৪৩৬৪ একর বা ১৭.৬৭ বর্গকিলোমিটার।   অবস্থান ও সীমানা  মনোহরগঞ্জ উপজেলার পূর্বাংশে খিলা ইউনিয়নের অবস্থান। অত্র ইউনিয়নের দক্ষিণে উত্তর হাওলা ইউনিয়ন ও লক্ষণপুর ইউনিয়ন; পশ্চিমে বাইশগাঁও ইউনিয়ন; উত্তর-পশ্চিমে ঝলম দক্ষিণ ইউনিয়ন; উত্তরে মৈশাতুয়া ইউনিয়ন, লাকসাম উপজেলার গোবিন্দপুর ইউনিয়ন ও উত্তরদা ইউনিয়ন এবং পূর্বে নাঙ্গলকোট উপজেলার আদ্রা উত্তর ইউনিয়ন ও আদ্রা দক্ষিণ ইউনিয়ন অবস্থিত।   প্রশাসনিক কাঠামো  খিলা ইউনিয়ন মনোহরগঞ্জ উপজেলার আওতাধীন ৮নং ইউনিয়ন পরিষদ। এ ইউনিয়নের প্রশাসনিক কার্যক্রম মনোহরগঞ্জ থানার আওতাধীন। এটি জাতীয় সংসদের ২৫৭নং নির্বাচনী এলাকা কুমিল্লা-৯ এর অংশ।  খিলা ইউনিয়নে মোট ১৬টি গ্রাম আছে। গ্রামগুলো হলোঃ   খিলা   পূর্ব বাতাবাড়িয়া   পশ্চিম বাতাবাড়িয়া   উল্লাপাড়া   সাতেশ্বর   বান্দুয়াইন   পাঁচপুকুরিয়া   হাতিয়ামুড়ী   শিকচাইল   তাহেরপুর   দাড়াচৌ   দিশাবন্দ   লৎসর   সালেহপুর   কাশিপুর   ভরনীখন্ডhttps://khelaup.comilla.gov.bd/bn/site/page/rdqM-%E0%A6%AE%E0%A7%8B%E0%A6%9F-%E0%A6%97%E0%A7%8D%E0%A6%B0%E0%A6%BE%E0%A6%AE-%E0%A6%B8%E0%A6%82%E0%A6%96%E0%A7%8D%E0%A6%AF%E0%A6%   শিক্ষা ব্যবস্থা  ২০২১ সনের এসএসসি পরীক্ষায় কুমিল্লা শিক্ষা বোর্ডে খিলা আজিজ উল্লা উচ্চ বিদ্যালয়ের ৯ম স্থান অর্জন। এছাড়াও খিলা আজিজ উল্লা উচ্চ বিদ্যালয় ও গণ উদ্যোগ বালিকা উচ্চ বিদ্যালয় থেকে অনেক শিক্ষার্থী ডাক্তার ইঞ্জিনিয়ার সহ অনেক বড় বড় পদে রয়েছেন।   শিক্ষা প্রতিষ্ঠান   খিলা আজিজউল্লাহ উচ্চ বিদ্যালয়   গণউদ্যোগ বালিকা উচ্চ বিদ্যালয় এন্ড কলেজ।    প্রগতি পাঠশালা    ইবনে খালদুন একাডেমী   মোহাম্মদিয়া ল্যাবরেটরি    স্বীদিপ মডার্ন স্কুল    আল-মানার মাদরাসা    দারুল কোরআন একাডেমি   যোগাযোগ ব্যবস্থা  লাকসাম থেকে ৬.৮ কি.মি. দক্ষিণে মনোহরগঞ্জ থেকে ৭.৫ কি.মি. পূর্বে ও নাঙ্গলকোট থেকে ৮ কি.মি পশ্চিমে তিন উপজেলার কেন্দ্রবিন্দুতে অবস্থিত   খাল ও নদী  এই ইউনিয়নের কোনো নদী নেই। আর উল্লেখযোগ্য খালের মধ্যে রয়েছে ঘাঘরিয়া।  পুরনো ডাকাতিয়া নদী হতে শুরু হওয়া ঘাঘরিয়া খালটি ইউনিয়নের উত্তর সীমানা বরাবর যথাক্রমে খিলা, পাঁচপুকুরিয়া, বান্দুয়াইন, হাতিয়ামুড়ী, শিকচাইল, তাহেরপুর, দিশাবন্দ গ্রাম দিয়ে প্রবাহিত হয়ে মনোহরগঞ্জ সরকারি উচ্চ বিদ্যালয় ও কলেজের নিকট এসে ডাকাতিয়া নদীতে মিশেছে।   দর্শনীয় স্থান   খিলা আজিজ উল্লা উচ্চ বিদ্যালয় ও খিলা সরকারি হাসপাতালের মধ্যবর্তী স্থানে অবস্থিত বড় দিঘি     দিশাবন্দ নবীশুর মসজিদ   জনপ্রতিনিধি  মোঃ আল আমিন ভূঁইয়া, চেয়ারম্যান  ওমর ফারুক, মেম্বার ( ১নং ওয়ার্ড )   আরও দেখুন   মনোহরগঞ্জ উপজেলা  মনোহরগঞ্জ থানা  কুমিল্লা জেলা   তথ্যসূত্র    বহিঃসংযোগ   বিষয়শ্রেণী:মনোহরগঞ্জ উপজেলার ইউনিয়ন
ফাইটার (অর্থ: যোদ্ধা) হল রবি কিনাগী পরিচালিত জিৎ ও শ্রাবন্তী অভিনীত অ্যাকশনধর্মী ভারতীয় বাংলা চলচ্চিত্র যা ৭ জানুয়ারি ২০১১ সালে মুক্তি পায়। এই চলচ্চিত্রটি প্রযোজিত হয় এস.কে মুভিজ এর পোস্টারে এবং সঙ্গীত পরিচালনা করেন ইন্দ্রদীপ দাশগুপ্ত। এই চলচ্চিত্রটি বক্স অফিসে খুব সাড়া ফেলে দেয়। এই চলচ্চিত্রটি ২০০৭ সালে মুক্তিপ্রাপ্ত  তামিল চলচ্চিত্র  "লাক্ষায়াম" এর পুনঃনির্মাণ।  অভিনয়ে  জিৎ - সূর্য   শ্রাবন্তী চট্টোপাধ্যায় - ইন্দু  লকেট চট্টোপাধ্যায় - এ.সি.পি বোসের স্ত্রী  ফেরদৌস আহমেদ - এ.সি.পি বোস  বিপ্লব চ্যাটার্জি - দুর্নীতিবাজ ডি.আই.জি   আশিষ বিদ্যার্থী - ডি.আই.জি   বিশ্বজিৎ চক্রবর্তী - সূর্যের বাবা  জয় বদলানি   ভরত কল - সেকশন শঙ্কর  সুমিত গাঙ্গুলী  মৌসুমী সাহা   বিশ্বনাথ বসু - আইসক্রিমওয়ালা  সঙ্গীত  তথ্যসূত্র  বহিঃসংযোগ    বিষয়শ্রেণী:২০১১-এর চলচ্চিত্র বিষয়শ্রেণী:বাংলা ভাষার চলচ্চিত্র বিষয়শ্রেণী:ভারতীয় চলচ্চিত্র বিষয়শ্রেণী:রবি কিনাগী পরিচালিত চলচ্চিত্র বিষয়শ্রেণী:২০১০-এর দশকের বাংলা ভাষার চলচ্চিত্র বিষয়শ্রেণী:তেলুগু চলচ্চিত্রের বাংলা পুনর্নির্মাণ বিষয়শ্রেণী:ভারতীয় মারপিটধর্মী চলচ্চিত্র বিষয়শ্রেণী:বাংলা ভাষার ভারতীয় চলচ্চিত্র বিষয়শ্রেণী:ইন্দ্রদীপ দাশগুপ্ত সুরারোপিত চলচ্চিত্র বিষয়শ্রেণী:২০১১-এর অ্যাকশন চলচ্চিত্র
আল শাবাব ফুটবল ক্লাব (, ; সাধারণত আল শাবাব এফসি এবং সংক্ষেপে আল শাবাব নামে পরিচিত) হচ্ছে রিয়াদ ভিত্তিক একটি সৌদি পেশাদার ফুটবল ক্লাব। এই ক্লাবটি বর্তমানে সৌদি আরবের শীর্ষ স্তরের ফুটবল লিগ সৌদি পেশাদার লিগে প্রতিযোগিতা করে। এই ক্লাবটি ১৯৪৭ সালে তারিখে প্রতিষ্ঠিত হয়েছে। ১৫,০০০ ধারণক্ষমতাবিশিষ্ট প্রিন্স ফয়সাল বিন ফাহদ স্টেডিয়ামে আল লাইস নামে পরিচিত ক্লাবটি তাদের সকল হোম ম্যাচ আয়োজন করে থাকে। বর্তমানে এই ক্লাবের ম্যানেজারের দায়িত্ব পালন করছেন স্পেনীয় সাবেক ফুটবল খেলোয়াড় ভিসেন্তে মোরেনো এবং সভাপতির দায়িত্ব পালন করছেন খালিদ আল বালতান। বর্তমানে আর্জেন্টিনীয় মধ্যমাঠের খেলোয়াড় এভার বানেগা এই ক্লাবের অধিনায়কের দায়িত্ব পালন করছেন।  ঘরোয়া ফুটবলে, আল শাবাব এপর্যন্ত ১৩টি শিরোপা জয়লাভ করেছে; যার মধ্যে ছয়টি সৌদি পেশাদার লিগ, তিনটি সৌদি কিংস কাপ এবং তিনটি সৌদি ক্রাউন প্রিন্স কাপ শিরোপা রয়েছে। অন্যদিকে, আন্তর্জাতিক প্রতিযোগিতায়, এপর্যন্ত ১২টি শিরোপা জয়লাভ করেছে; যার মধ্যে একটি এশিয়ান কাপ উইনার্স কাপ, দুইটি আরব চ্যাম্পিয়নস লিগ এবং দুইটি আরব সুপার কাপ শিরোপা রয়েছে। হাসান মুয়াথ ফাল্লাতাহ, আহমদ ইব্রাহিম উতাইফ, ওয়ালিদ আব্দুল্লাহ, নাসির আল শামরানি এবং ক্রিস্তিয়ান গুয়াঙ্কার মতো খেলোয়াড়গণ আল শাবাবের জার্সি গায়ে মাঠ কাঁপিয়েছেন।   ইতিহাস  ক্লাব প্রতিষ্ঠার প্রায় ২৭ বছর পর, ১৯৭৪–৭৫ মৌসুমে আল শাবাব প্রথমবারের মতো সৌদি আরবের পেশাদার ফুটবলের শীর্ষ স্তর সৌদি ক্যাটাগরাইজেশন লিগে অংশগ্রহণ করতে সক্ষম হয়েছিল। ১৯৭৪ সালের সালের ২৪শে অক্টোবর তারিখে, সৌদি ক্যাটাগরাইজেশন লিগে ক্লাব ইতিহাসে নিজেদের প্রথম ম্যাচে আল শাবাব আল নাসরের সাথে ১–১ গোলে ড্র করেছিল। ১৯৭৪–৭৫ সৌদি ক্যাটাগরাইজেশন লিগে আল শাবাব ৮টি জয় এবং ৩টি ড্রয়ে সর্বমোট ১৯ পয়েন্ট অর্জন করে পয়েন্ট তালিকায় ৩য় স্থান অর্জন করেছিল।  আল শাবাব ২০০৫–০৬ এএফসি চ্যাম্পিয়নস লিগে অংশগ্রহণ করার মাধ্যমে প্রথমবারের মতো এএফসি চ্যাম্পিয়নস লিগে অংশগ্রহণ করেছে। ২০০৫ সালের ৯ই মার্চ তারিখে, ইরানী ক্লাব সেপাহানের বিরুদ্ধে মুখোমুখি হওয়ার মাধ্যমে আল শাবাব উক্ত প্রতিযোগিতায় অভিষেক করেছে; বাদশাহ ফাহাদ আন্তর্জাতিক স্টেডিয়ামে অনুষ্ঠিত উক্ত ম্যাচ ১–১ গোলে ড্র হয়েছিল। উক্ত মৌসুমের গ্রুপ পর্বে আল শাবাব ৬ ম্যাচে তিন জয় এবং এক ড্রয়ে ১০ পয়েন্ট অর্জন করে পয়েন্ট তালিকায় তৃতীয় স্থান অধিকার করে আসর হতে বিদায় নিয়েছিল।   তথ্যসূত্র    বহিঃসংযোগ         বিষয়শ্রেণী:১৯৪৭-এ প্রতিষ্ঠিত ফুটবল ক্লাব বিষয়শ্রেণী:১৯৪৭-এ সৌদি আরবে প্রতিষ্ঠিত বিষয়শ্রেণী:সৌদি আরবের ফুটবল ক্লাব বিষয়শ্রেণী:সৌদি পেশাদার লিগের ক্লাব বিষয়শ্রেণী:রিয়াদের ফুটবল ক্লাব
হাজীগঞ্জ রেলওয়ে স্টেশন বাংলাদেশের চট্টগ্রাম বিভাগের চাঁদপুর জেলার হাজীগঞ্জ উপজেলায় অবস্থিত একটি রেলওয়ে স্টেশন।  ইতিহাস ১৮৯২ সালে ইংল্যান্ডে গঠিত আসাম বেঙ্গল রেলওয়ে কোম্পানি এদেশে রেলপথ নির্মাণের দায়িত্ব নেয়। ১৮৯৫ সালের ১ জুলাই চট্টগ্রাম থেকে কুমিল্লা ১৫০ কিমি মিটারগেজ লাইন এবং লাকসাম থেকে চাঁদপুর পর্যন্ত ৬৯ কিমি রেললাইন জনসাধারণের জন্য খোলা হয়। লাকসাম-চাঁদপুর লাইনের স্টেশন হিসেবে হাজীগঞ্জ রেলওয়ে স্টেশন তৈরি করা হয়।  পরিষেবা হাজীগঞ্জ রেলওয়ে স্টেশন দিয়ে চলাচলকারী ট্রেনের তালিকা নিম্নে উল্লেখ করা হলো: মেঘনা এক্সপ্রেস সাগরিকা এক্সপ্রেস চাঁদপুর কমিউটার।(চলাচল করে না। বন্ধ রয়েছে)  তথ্যসূত্র  বিষয়শ্রেণী:চাঁদপুর জেলার রেলওয়ে স্টেশন
ম্যাকিন্‌লি পর্বত (), দেনালি (Denali) পর্বত নামেও পরিচিত, দক্ষিণ-মধ্য আলাস্কার আলাস্কা পর্বতমালায় দেনালি জাতীয় পার্ক ও সংরক্ষণস্থলে অবস্থিত একটি পর্বত। সমুদ্রতল থেকে এটির উচ্চতা ৬,১৯৪ মিটার এবং এটিই উত্তর আমেরিকার সর্বোচ্চ পর্বত। স্থানীয় আদিবাসী আমেরিকানরা একে দেনালি (অর্থাৎ "সবচেয়ে উঁচুটা") বলে ডাকে। পর্বতটি ১৮৯৬ সালে মার্কিন রাষ্ট্রপতি উইলিয়াম ম্যাকিন্‌লির নামে নামকরণ করা হয়। ১৯১৩ সালে ইংরেজ-মার্কিন ধর্মযাজক ও পর্যটক হাডসন স্টাক তিনজন সহযাত্রীসহ সর্বপ্রথম পর্বতটির শীর্ষে আরোহণ করেন।   তথ্যসূত্র   বহিঃসংযোগ   মাউন্ট ম্যাককিনলি আবহাওয়া স্টেশন  দেনালি - SummitPost   Timeline of Denali climbing history, National Park Service   Mount Mckinley Quadrangle Publications, Alaska Division of Geological & Geophysical Surveys  বিষয়শ্রেণী:আলাস্কার পর্বত বিষয়শ্রেণী:অসম্পূর্ণ বিষয়শ্রেণী:সপ্তশৃঙ্গ বিষয়শ্রেণী:মার্কিন যুক্তরাষ্ট্রের পবিত্র পর্বত
বনপাড়া  বাংলাদেশ এর পশ্চিম দিকের নাটোর জেলা এর বড়াইগ্রাম উপজেলায় অবস্থিত একটি পৌরসভা (পৌর কর্পোরেশন) এবং পৌর শহর।   ইতিহাস  ১৯২০ সালের শেষের দিকে ভাওয়াল অঞ্চলের ক্যাথলিক খ্রীষ্টান মিশনারীরা বন-জঙ্গল সাফ করে মনুষ্য বসতি স্থাপন করে। প্রচুর পরিমান বন-জঙ্গল থাকার কারণে এর নাম বনপাড়া প্রত্যাবর্তন (স্থানীয় বার্ষিক ম্যাগাজিন), ২০১৮  রাখা হয়। প্রথম দিকে শুধু খ্রীষ্টধর্মাবলম্বীরা এই এলাকায় বাস শুরু করলেও আস্তে আস্তে অন্য ধর্মাবলম্বীরাও এখানে আসতে থাকে। বর্তমানে এখানে সকল ধর্মাবলম্বীদেরই দেখা পাওয়া যায়।    ২০০২ সালের ৩১শে ডিসেম্বর বনপাড়াকে পৌরসভা পরিনত করা হয়।   প্রশাসনিক অবকাঠামো  বনপাড়া পৌরসভা ১২ টি ওয়ার্ড নিয়ে গঠিত।  এ ১২টি ওয়ার্ডে ১২ জন সাধারণ আসনের ওয়ার্ড কাউন্সিলর এবং ৪ জন সংরক্ষিত আসনে মহিলা কাউন্সিলর নির্বাচিত হন। মাননীয় মেয়র ও সম্মানিত কাউন্সিলরগণ জনগনের প্রত্যক্ষ ভোটে নির্বাচিত হয়ে থাকেন। এ পৌরসভার প্রশাসনিক কার্যক্রম বড়াইগ্রাম থানার আওতাধীন।   শিক্ষাপ্রতিষ্ঠান  এই পৌরসভায় ৩টি উচ্চ মাধ্যমিক বিদ্যালয়, ১টি কারিগরি কলেজ ৪টি সরকারী প্রাথমিক বিদ্যালয়, ৩টি বেসরকারী প্রাথমিক বিদ্যালয়, ৯টি মাদ্রাসা রয়েছে। উচ্চবিদ্যালয় গুলোর মধ্যে সেন্ট যোসেফস্ স্কুল এন্ড কলেজ উল্লেখযোগ্য।  ধর্মীয় প্রতিষ্ঠান সমূহ এই পৌরসভায় ২৭টি মসজিদ, ৭টি মন্দির এবং ১টি গির্জা আছে। এর মধ্যে কালিকাপুর মধ্য পশ্চিমপাড়া জামে মসজিদ, বনপাড়া কেন্দ্রীয় জামে মসজিদ,কালিকাপুর ফজলিতলা বাইতুন নূর জামে মসজিদ বড়াইগ্রাম উপজেলা মডেল মসজিদ উল্লেখযোগ্য ও। এছাড়া বনপাড়া ক্যাথলিক চার্চ এবং কালিকাপুর বাসন্তী মন্দির ও দিয়ারপাড়া মন্দির উল্লেখযোগ্য।   জনসংখ্যার উপাত্ত  ২০১১ সালের আদমশুমারি অনুযায়ী বনপাড়া পৌরসভার মোট জনসংখ্যা  ২২,৮৬৭ জন। এর মধ্যে পুরুষ ১১,৩৭৫ জন এবং মহিলা ১১,৪৯২ জন। মোট ভোটার সংখ্যা ১৩৮৫৩ জন।  শিক্ষার হার ২০১১ সালের আদমশুমারি অনুযায়ী বনপাড়া পৌরসভার সাক্ষরতার হার ৭৪%।  ছবি গ্যালারি   তথ্যসূত্র   বিষয়শ্রেণী:নাটোর জেলার পৌরসভা বিষয়শ্রেণী:নাটোর জেলার গ্রাম বিষয়শ্রেণী:রাজশাহী বিভাগের গ্রাম
অ্যাস্তর () পাকিস্তানের গিলগিত-বালতিস্তান প্রদেশের দশটি জেলার মধ্যে অন্যতম একটি জেলা। জেলাটিতে অ্যাস্তর উপত্যকা রয়েছে (অ্যাস্তর শহরে অবস্থিত)। ভৌগোলিক অবস্থান অনুযায়ী জেলাটির পশ্চিমে ডায়মার জেলা (যেটি ২০০৪ সালে আলাদা করা হয়েছিল), পূর্ব দিকে গিলগিত জেলা, পূর্বে স্কার্দু জেলা ও দক্ষিণে খাইবার-পাখতুনখুয়া এবং আজাদ কাশ্মিরের নীলাম জেলার সীমানা ঘিরে রেখেছে। ১৯৯৮ সালের আদমশুমারীর হিসাব অনুসারে অ্যাস্তর জেলার জনসংখ্যা ছিল প্রায় ৭১,৬৬৬ জন।   উপত্যকা  অ্যাস্তর উপত্যকাটি ৫,০৯২ বর্গ কিমি এবং ২৬০০ মিটার উচ্চতা অবস্থান করে গঠিত হয়েছে।   জলবায়ু  অ্যাস্তর উপত্যকায় গ্রীষ্মকালে মাঝারি জলবায়ু বিরাজমান। শীতকালে এটি প্রধান উপত্যকায় ৬ ইঞ্চি (১৫ সেমি) এবং পাহাড়ী অঞ্চলে ২-৩ ফুট (৬০-৯০ সেমি) পর্যন্ত বরফ পড়ে জমা হতে পারে। মিরমালিক উপত্যকায় এটি ফেব্রুয়ারিতে ৬ ফুট (১.৮ মিটার) পর্যন্ত তুষারপাত হয়ে থাকে।   ভাষা  উপত্যকায় কথিত প্রধান ভাষা বা মাতৃভাষা হচ্ছে শিনা। পাকিস্তানের জাতীয় ভাষা উর্দু এখানে দ্বিতীয় সর্বাধিক ব্যবহৃত ভাষা হিসেবে পরিচিত। এই অঞ্চলটিতে ব্যবহৃত শিনের বিভিন্ন উপভাষা প্রচলিত রয়েছে। যেহেতু গ্রীষ্মকালীন মাসগুলিতে অ্যাস্তরে বেশকিছু পর্যটন এলাকা রয়েছে, যেমান: তারাশিং বা অস্টোরের স্থানীয় অঞ্চল। পর্যটন এলাকা হিসেবে এখানকার পুলিশ ইংরেজি ভাষায় কথা বলতে পারে।   তথ্যসূত্র     বিষয়শ্রেণী:গিলগিত-বালতিস্তানের জেলা
__NOTOC__  উদ্দেশ্য The purpose of this template is to automatically convert and format currency from Bangladeshi takas to other currencies (United States Dollars by default) applying adjustment for inflation where appropriate. Rates of exchange and inflation must be manually copied by editors therefore the template's output does not necessarily reflect the present exchange rates or price indices but, rather, reflects the rates and indices at the time of the last update.  ব্যবহার {{BDTConvert|taka_value|currency_formatting|rounding  digits|nolink=(yes/no)|to=|year=}}   প্যারামিটার  A description of the template's parameters are listed below.    Field name  Usage  Descriptiontaka_value mandatoryThe value, in Bangladeshi takas, that needs to be converted.  The template will not accept pre-formatted values (e.g. 1,234)currency_formattingoptional Used to represent larger numbers.  Available options include :  k – to represent thousand(s)  l – to represent lakh(s)  c – to represent crore(s)  m – to represent million(s)  b – to represent billion(s)  t – to represent trillion(s)   Brackets in the sense may be singular (or) plural.rounding_digits optional Used to round significant digits.  Negative values (-2, -3) can be used to round values to the nearest hundred or thousand, etc.  A value of "0" will drop paise or cent values from the converted number.  By default the conversion will be rounded to two significant figures.Refer to the Examples section below for more examples.nolink optional This parameter gives you the option of not internally linking currency names (taka and paise) and number names (lakh and crore).  By default, the parameter is set to "no" (i.e. it is set to link).  Currency and number names will be displayed with no links when the parameter is set to "yes".   Per WP:OVERLINK the currencies converted to are not linked.year optional This parameter allows for inflation.  Historic taka values will be inflated to current values then converted.  to optional This parameter allows for conversion to various different currencies (and some combinations).  The US, Canadian, NZ and Australian dollars, the euro, the UK pound and the Bangladeshi taka are supported.    উদাহরণ  BDTConvert syntax  Results {{BDTConvert|1}}    {{BDTConvert|500}}    {{BDTConvert|0.05}}   {{BDTConvert|0.01}}   {{BDTConvert|0.86}}   {{BDTConvert|30|m}}   {{BDTConvert|0.72|m}}   {{BDTConvert|36|b}}   {{BDTConvert|36|b|-2}}   {{BDTConvert|80|B}}   {{BDTConvert|32|t}}   {{BDTConvert|400|c}}   {{BDTConvert|400|c|0}}   {{BDTConvert|19|k}}    {{BDTConvert|53|m|0|nolink=yes}}    {{BDTConvert|123|k|year=1990}}   {{BDTConvert|319|to=GBP}}    {{BDTConvert|753|m|year=2000|to=USD EUR}}     হালনাগাদ It is important to keep the figures used in these conversions up to date.  Data for the exchange rates is kept at . Data for the inflation rate is at . Feel free to update these if you are able.
খাগড়াছড়ি সরকারি কলেজ খাগড়াছড়ি জেলার কলেজ রোড, চেঙ্গি চত্তরে অবস্থিত একটি সরকারি শিক্ষাপ্রতিষ্ঠান। কলেজটি সমতল ভূমিতে অবস্থিত। খাগড়াছড়ি সরকারি কলেজ অত্র জেলার নামকরা কলেজগুলোর মধ্যে একটি। এ কলেজে উচ্চমাধ্যমিক এবং স্নাতক পর্যায়ের শিক্ষাকার্যক্রম পরিচালিত হয়ে থাকে। এই কলেজটি জাতীয় বিশ্ববিদ্যালয়-এর অধিভুক্ত।  thumb|অত্র কলেজের গেইট    ইতিহাস   শিক্ষার্থীদের উচ্চ শিক্ষার অর্জনের লক্ষ‍্যে ১০ই মার্চ ১৯৭৪ সালে পানখাইয়া পাড়ার স্বল্প সংখ‍্যক শিক্ষকের সহযোগিতায় মানবিক ও ব‍্যবস‍ায় শিক্ষা বিভাগে স্বল্প সংখ‍্যক শিক্ষার্থী নিয়ে বেসরকারিভাবে প্রথম প্রতিষ্ঠিত হয় খাগড়াছড়ি সরকারি কলেজ। এর কয়েক বছর পর বর্তমান চেঙ্গি স্কয়ার এলাকায় কলেজটি স্থানান্তর করা হয়। ১ মার্চ ১৯৮০ সালে কলেজটি সরকারিকরণ করা হয়। / পাঠ পরিকল্পনা ও একাডেমিক ক‍্যালেন্ডার, খাগড়াছড়ি সরকারি কলেজ/  https://kgc-edu.gov.bd/home/college_history.php .সাবেক এম. এল. এ. বীরেন্দ্র কিশোর রোয়াজা (ত্রিপুরা) কলেজটির উন্নয়নের জন্য ২৫ লাখ টাকা সরকার হতে অনুদান এনে দিয়েছিলেন।   অনুষদ ও বিভাগসমূহ  বর্তমানে এ কলেজে "উচ্চমাধ্যমিক" শাখায় বিজ্ঞান, মানবিক ও ব‍‍্যবসা বিভাগে পাঠদান করা হয়। এছাড়াও জাতীয় বিশ্ববিদ্যালয়ের অধীনে রাষ্ট্রবিজ্ঞান, ইতিহাস, অর্থনীতি, ব‍্যবস্থাপনা ও রসায়ন বিষয়ে সম্মান, রাষ্ট্রবিজ্ঞান বিষয়ে মাস্টার্স এবং বি. এ. (পাস), বি. বি. এ. (পাস) ও বি. এস. এস. (পাস) কোর্স চালু রয়েছে। উল্লেখ‍্য যে, হিসাববিজ্ঞান, ইংরেজি ও দর্শন বিষয়ে সম্মান কোর্সের অনুমোদন শিক্ষা মন্ত্রণালয়ে প্রক্রিয়াধীন রয়েছে। ব্যবসায় শিক্ষা, কলা ও সমাজবিজ্ঞান অনুষদে ৯ টি বিষয় পড়ানো হয়। কলা অনুষদ  বাংলা  ইংরেজি  ইতিহাস  দর্শন সামাজিক বিজ্ঞান অনুষদ  অর্থনীতি  রাষ্ট্রবিজ্ঞান  সমাজবিজ্ঞান ব্যবসায় শিক্ষা অনুষদ  হিসাববিজ্ঞান  ব্যবস্থাপনা   কলেজ ভবন   একাডেমিক ভবন ১  একাডেমিক ভবন ২  একাডেমিক ভবন ৩  ছাত্রী হোস্টেল ভবন  রাষ্ট্রবিজ্ঞান বিভাগ ভবন  প্রশাসনিক ভবন   মাঠ  কলেজের অভ্যন্তরেই বিশাল আকৃতির মাঠ রয়েছে। প্রতি বছর বার্ষিক ক্রীড়া অনুষ্ঠিত হয়ে থাকে।   পাঠাগার   কলেজের অভ‍্যন্তরে একটি গ্রন্থাগার রয়েছে যেখানে পর্যাপ্ত বই রয়েছে।  মিলনায়তন কলেজে একটি ছাত্র ও একটি ছাত্রী মিলনায়তন রয়েছে।  বোটানিক‍্যাল গার্ডেন কলেজ চত্বরে পদার্থবিজ্ঞান বিভাগের সামনে জীববিজ্ঞান বিভাগের তত্ত্বাবধানে একটি বোটানিক‍্যাল গার্ডেন আছে।  যানবাহন কলেজে একটি বাস গাড়ি রয়েছে ছাত্র-ছাত্রীদের কলেজে যাতায়তের জন্য। সামাজিক ও সাংস্কৃতিক সংগঠন কলেজে ছাত্র ছাত্রীদের জন‍্য যুব রেড ক্রিসেন্ট, রোভার স্কাউট, গার্লস গাইড ও ফটোগ্রাফি ক্লাব এ অংশগ্রহণ এর সুযোগ রয়েছে।  তথ্যসূত্র  বহিঃসংযোগ  কলেজ ওয়েবসাইট   বিষয়শ্রেণী:১৯৭৪-এ প্রতিষ্ঠিত শিক্ষাপ্রতিষ্ঠান বিষয়শ্রেণী:১৯৭৪-এ বাংলাদেশে প্রতিষ্ঠিত বিষয়শ্রেণী:খাগড়াছড়ি জেলার মহাবিদ্যালয় বিষয়শ্রেণী:চট্টগ্রাম শিক্ষা বোর্ডের অন্তর্ভুক্ত কলেজ বিষয়শ্রেণী:জাতীয় বিশ্ববিদ্যালয়, বাংলাদেশের অধিভুক্ত মহাবিদ্যালয়
তান আহ এং () (১৯৫৫-২০১৩) একজন চীনা বংশোদ্ভূত মালয়েশীয় রাজনীতিবিদ ছিলেন, যিনি মালয়েশীয় আইনসভার নিম্নকক্ষ দেওয়ান রাকয়াতে ২০০৪ সাল থেকে ২০১৩ সাল পর্যন্ত গেলাং পাতাহ আসনের সংসদ সদস্য হিসেবে দায়িত্ব পালন করেছেন। তিনি মালয়েশিয়ান চাইনিজ অ্যাসোসিয়েশনের রাজনীতির সাথে যুক্ত ছিলেন।  জীবনী তান আহ এং ১৯৫৫ সালের আগস্ট মাসের ২২ তারিখে মালয়েশিয়ার জোহর রাজ্যে জন্মগ্রহণ করেন। তিনি ২০০৪ সালের মালয়েশীয় সাধারণ নির্বাচনে গেলাং পাতাহ থেকে মালয়েশিয়ান চাইনিজ অ্যাসোসিয়েশনের মনোনয়ন লাভ করেন। তিনি ৪১,০০১ ভোট পেয়ে নির্বাচিত হন, যা ছিল প্রদত্ত ভোটের ৭৮%। এর পূর্বে তিনি দেশটির আইনসভার উচ্চকক্ষ দেওয়ান নেগারায় সিনেটর হিসেবে দায়িত্ব পালন করেছিলেন।  ২০১৩ সালের মালয়েশীয় সাধারণ নির্বাচনে তিনি দেওয়ান রাকয়াতে গেলাং পাতাহ আসন থেকে পুনরায় প্রতিদ্বন্দ্বিতা করেন। এবার তিনি ৩৩,৬৩০ ভোট পেয়ে নির্বাচিত হন, যা ছিল প্রদত্ত ভোটের ৫৫%। ২০১৩ সালের মালয়েশীয় সাধারণ নির্বাচনের সময় তিনি মস্তিষ্কের ক্যান্সারে আক্রান্ত ছিলেন। সে জন্য তিনি সে বার প্রতিদ্বন্দ্বিতা করেন নি।   মৃত্যু তান আহ এং ২০১৩ সালের ১০ আগস্ট মস্তিষ্কের ক্যান্সারে আক্রান্ত হয়ে মৃত্যুবরণ করেন।  তথ্যসূত্র  বিষয়শ্রেণী:১৯৫৫-এ জন্ম বিষয়শ্রেণী:২০১৩-এ মৃত্যু বিষয়শ্রেণী:ক্যান্সারে মৃত্যু বিষয়শ্রেণী:মস্তিষ্কের টিউমার থেকে মৃত্যু বিষয়শ্রেণী:২১শ শতাব্দীর মালয়েশীয় নারী রাজনীতিবিদ
থাম্ব|বাদ্যযন্ত্রবাদ্যযন্ত্র হল এমন একপ্রকার যন্ত্র যা এমনভাবে তৈরি বা সংস্কার করা হয়েছে যাতে তা সুর বা সুরেলা শব্দ সৃষ্টি করতে পারে এবং গানের সহায়ক হিসেবেও ব্যবহৃত হয়। অর্থগত দিক থেকে বিবেচনা করলে দেখা যায়, যেকোনো বস্তু যা শব্দ সৃষ্টি করতে পারে, তাকেই আমরা বাদ্যযন্ত্র হিসেবে ব্যবহার করতে পারি। বাদ্যযন্ত্র মানব সভ্যতার উদয়লগ্ন থেকেই প্রচলিত, সময়ের সাথে সাথে তাদের রূপভেদ হয়েছে শুধু। প্রাচীন বাদ্যযন্ত্রসমূহ ব্যবহৃত হতো মূলত বিভিন্ন ধর্মীয় ও প্রথাগত আচার-অনুষ্ঠানে। তখন সেগুলো ব্যবহৃত হতো একেকটা একেক অনুষ্ঠান উপলক্ষে। ধীরে ধীরে সংস্কৃতির বিকাশ হয় এবং মানুষ বাদ্যযন্ত্রসমূহের যৌগিক ও মিলিত ব্যবহার শুরু করে বিনোদনের জন্য। এই সময় থেকেই বাদ্যযন্ত্রের প্রয়োগ ভিন্নতর হয়।  প্রথম যে যন্ত্রটিকে বাদ্য হিসেবে বিবেচনা করা হয়, তার উৎস ও সময়কাল বিতর্কিত। সর্বপ্রাচীন যে বস্তুটিকে কিছু সংখ্যক বিজ্ঞ বাদ্যযন্ত্র হিসেবে নির্দেশ করেছেন, তা সম্ভবত একটি সাধারণ বাঁশি, যার বয়স আনুমানিক প্রায় ৬৭,০০০ বছর। কিছু কিছু মতামত অনুযায়ী অবশ্য প্রাচীন বাঁশিসমূহের বয়স অনুমান করা হয় প্রায় ৩৭,০০০ বছর। যাহোক, অধিকাংশ ঐতিহাসিক বিশ্বাস করেন যে, বাদ্যযন্ত্রের আবিষ্কারের সুস্পষ্ট সময় খুঁজে বের করা অসম্ভব। কারণ, বাদ্যযন্ত্রের সংজ্ঞার প্রাসঙ্গিকতা ও বাদ্যযন্ত্র তৈরিতে ব্যবহৃত উপকরণসমূহের অনির্দিষ্টতা বাদ্যযন্ত্র সম্পর্কে সুষ্ঠু ধারণার অন্তরায়। অনেক প্রাচীন বাদ্যযন্ত্রসমূহ বানানো হতো পশুর চামড়া, হাড়, কাঠ এবং অন্যান্য অস্থায়ী উপকরণ দ্বারা।  পৃথিবীর বিভিন্ন জনবহুল অঞ্চলে বাদ্যযন্ত্রসমূহের স্বকীয়ভাবে উন্নতি হতে থাকে। তবে বিভিন্ন সভ্যতার মধ্যে যোগাযোগ স্থাপনের ফলে অধিকাংশ বাদ্যযন্ত্র দ্রুত ছড়িয়ে পড়ে এবং তাদের উৎপত্তিস্থল থেকে দূরবর্তী বিভিন্ন অঞ্চলের সংস্কৃতির সাথে তাদের অভিযোজন ঘটে। মধ্যযুগীয় সময়ে মেসোপটেমীয় বাদ্যযন্ত্রসমূহ প্রচলিত ছিল সমুদ্র তীরবর্তী দক্ষিণ এশীয় অঞ্চলে আর ইউরোপিয়ানরা বাজাতো উত্তর আফ্রিকান বাদ্যযন্ত্রসমূহ। যদিও আমেরিকান অঞ্চলগুলোতে বাদ্যযন্ত্রসমূহের উন্নতির গতি ছিল মন্থর; কিন্তু উত্তর, মধ্য ও দক্ষিণ আমেরিকান সংস্কৃতিসমূহ নিজেদের মধ্যে বাদ্যযন্ত্র শেয়ার করেছিলো। ১৪০০ সালের মধ্যে বিভিন্ন অঞ্চলে বাদ্যযন্ত্রের উন্নয়নের গতি ধীরে ধীরে কমে যায় এবং পাশ্চাত্য বিশ্বের অধীনস্থ হয়।  বাদ্যযন্ত্রের শ্রেণিবিভাগ তার নিজগুণেই একটি শৃঙ্খলা। বহু বছর ধরে বাদ্যসমূহের নানা প্রক্রিয়ার শ্রেণিবিভাগ করা হয়ে এসেছে। বাদ্যযন্ত্রের শ্রেণিবিন্যাস নির্ভর করে তাদের সুরের কার্যকরী পাল্লা, তাদের গঠন উপাদানের বিশিষ্ট্য, তাদের আকার প্রভৃতির উপর। তবে সবচেয়ে বেশি প্রচলিত একাডেমিক প্রক্রিয়া হলো "Hornbostel-Sachs" , যাতে শ্রেণিবিন্যাস করতে বাদ্যযন্ত্রসমূহের শব্দ উৎপন্ন করার প্রক্রিয়া বা মাধ্যম বিচার করা হয়। বাদ্যযন্ত্রের উপরে প্রাতিষ্ঠানিক শিক্ষণের নাম "বাদ্যবিজ্ঞান"।  বিষয়শ্রেণী:বাদ্যযন্ত্র
চৌরঙ্গী  হল বলিউডের একটি চলচ্চিত্র। এটি ১৯৪২ সালে মুক্তি পেয়েছিল।   চৌরঙ্গি চলচ্চিত্রের গীতিকার, সুরকার ও সঙ্গীত পরিচালক ছিলেন বিদ্রোহী কবি কাজী নজরুল ইসলাম। চৌরঙ্গী হিন্দিতে নির্মিত হলেও সেটার জন্য ৭টি হিন্দি গান লেখেন নজরুল।চলচ্চিত্র ও নাটকে কাজী নজরুল, যুগান্তর, ২৩ মে ২০১৯ Chauranghee, IMDb   তথ্যসূত্র    বহিঃসংযোগ      বিষয়শ্রেণী:১৯৪২-এর চলচ্চিত্র বিষয়শ্রেণী:হিন্দি ভাষার চলচ্চিত্র বিষয়শ্রেণী:ভারতীয় চলচ্চিত্র বিষয়শ্রেণী:ভারতীয় সাদাকালো চলচ্চিত্র বিষয়শ্রেণী:১৯৪০-এর দশকের হিন্দি ভাষার চলচ্চিত্র